CELEX: 62009TN0196
Language: fi
Date: 2009-05-25 00:00:00
Title: Asia T-196/09: Kanne 25.5.2009 — TerreStar Europe v. komissio

18.7.2009   
            
            
               FI
            
            
               Euroopan unionin virallinen lehti
            
            
               C 167/19
            
         Kanne 25.5.2009 — TerreStar Europe v. komissio
   (Asia T-196/09)
   2009/C 167/37
   Oikeudenkäyntikieli: englanti
   
      Asianosaiset
   
   
      Kantaja: TerreStar Europe Ltd (Lontoo, Yhdistynyt kuningaskunta) (edustajat: asianajaja R. Olofsson ja barrister J. Killick)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               riidanalainen päätös on kumottava
            
         
               —
            
            
               komissio on velvoitettava korvaamaan oikeudenkäyntikulut
            
         
               —
            
            
               muut tuomioistuimen tarpeellisiksi katsomat toimenpiteet on toteutettava.
            
         
      Oikeudelliset perusteet ja pääasialliset perustelut
   
   Esillä olevassa asiassa kantaja vaatii satelliittivälitteisiä matkaviestintäpalveluja tarjoavien yleiseurooppalaisten järjestelmien operaattorien valinnasta päätöksen N:o 626/2008/EY (1) mukaisesti 13.5.2009 tehdyn komission päätöksen C (2009) 3746 lopullinen/2 kumoamista sikäli kuin siinä hylätään kantajan hakemus.
   Kanteensa tueksi kantaja esittää kolme kanneperustetta.
   Se väittää ensiksi, että komissio teki ilmeisen arviointivirheen, kun se katsoi, että TerreStar ei toteuttanut vaadittuja osavaiheita. Kantaja väittää, että komission toteamat ristiriitaisuudet tietojen välillä sekä todisteiden puuttuminen yhden osavaiheen saavuttamisessa johtuivat esitettyjen tietojen ymmärtämisestä väärin, ja ne olisi voitu korjata komission pelkällä pyynnöllä.
   Kantaja väittää toiseksi, että komissio loukkasi hyvän hallinnon periaatetta ja suhteellisuusperiaatetta, kun se ei pyytänyt selvennyksiä ja kun se ei tutkinut selvennyksiä, jotka TerreStar vapaaehtoisesti toimitti.
   Kantaja väittää kolmanneksi toissijaisesti, että riidanalaisen päätöksen perustelut ovat puutteelliset.
   
      (1)  Satelliittivälitteisiä matkaviestintäpalveluja tarjoavien järjestelmien valitsemisesta ja valtuuttamisesta 30.6.2008 tehty Euroopan parlamentin ja neuvoston päätös N:o 626/2008/EY (EUVL L 172, s. 15)